L 25/40
LV
Eiropas Savienības Oficiālais Vēstnesis
27.1.2023.
(20)
Lapu selerijai (Apium graveolens) un sparģeļpupiņām (Vigna unguiculata ssp. sesquipedalis, Vigna unguiculata ssp. unguiculata) no Kambodžas kopš 2014. gada oktobra piemēro pastiprināta līmeņa oficiālās kontroles sakarā ar risku, ka tās ir kontaminētas ar pesticīdu atliekām.
Jau ilgāk nekā trīs gadus šīs preces Savienībā nav importētas.
Tātad ieraksti par tām Īstenošanas regulas (ES) 2019/1793 I pielikumā būtu jāsvītro.
(21)
Rāceņiem (Brassica rapa ssp. rapa), kas nāk no Libānas, kopš 2018. gada jūlija piemēro pastiprināta līmeņa oficiālās kontroles sakarā ar risku, ka tie ir kontaminēti ar rodamīnu B.
Šīs preces oficiālās kontroles, ko veikušas dalībvalstis, liecina, ka kopš pastiprinātā līmeņa oficiālo kontroļu ieviešanas neatbilstības līmenis saglabājas augsts.
Minētās kontroles liecina, ka šīs preces ievešana Savienībā rada nopietnu risku cilvēka veselībai.
Tātad papildus pastiprinātā līmeņa oficiālajām kontrolēm jāparedz īpaši nosacījumi par rāceņu (Brassica rapa ssp. rapa) importu no Libānas.
Konkrētāk, visiem rāceņu (Brassica rapa ssp. rapa) sūtījumiem no Libānas līdzi vajadzētu būt oficiālam sertifikātam, kurā deklarēts, ka visi paraugu ņemšanas un analīžu rezultāti apliecina atbilstību Savienības prasībām.
Minētajam sertifikātam būtu jāpievieno paraugu ņemšanas un analīžu rezultāti.
Tāpēc Īstenošanas regulas (ES) 2019/1793 I pielikuma ieraksts par rāceņiem (Brassica rapa ssp. rapa), kas nāk no Libānas, būtu jāsvītro un jāpārceļ uz minētās regulas II pielikumu, identitātes kontrolpārbaužu un fizisko kontrolpārbaužu biežumu nosakot tādu, ka pārbaudīti tiek 50 % Savienībā ievesto sūtījumu.
(22)
Kas attiecas uz Āzijas centīliju (Centella asiatica) un sēdošo alternantēru (Alternanthera sessilis) sūtījumiem no Šrilankas, oficiālajās kontrolēs, ko dalībvalstis veikušas saskaņā ar Īstenošanas regulas (ES) 2019/1793 5. un 6. pantu, tika konstatēta augsts neatbilstības līmenis Savienības tiesību aktos noteiktajām attiecīgajām prasībām, kas skar kontamināciju ar pesticīdu atliekām.
Tāpēc Savienībā ievestajiem sūtījumiem veicamo identitātes kontrolpārbaužu un fizisko kontrolpārbaužu biežumu ir lietderīgi palielināt līdz 30 %.
(23)
Sistēmā Taric ir mainīti vairāki KN kodi un Taric apakšiedalījumi.
Lai varētu precīzāk identificēt preces, uz kurām attiecas pastiprinātas oficiālās kontroles, Īstenošanas regulas (ES) 2019/1793 I pielikuma ierakstā par Āzijas centīlijām (Centella asiatica), kas nāk no Šrilankas, ir lietderīgi labot Taric apakšiedalījumu, kurš attiecas uz KN kodu ex 1211 90 86.
(24)
Nelobītām, nesmalcinātām un nemaltām ceratonijas (jāņmaizītes koka) pākstīm un recinātājiem un biezinātājiem (arī pārveidotiem, no ceratoniju pākstīm vai to sēklām), kas nāk no Marokas, kopš 2022. gada janvāra piemēro pastiprināta līmeņa oficiālās kontroles sakarā ar risku, ka tās/tie ir kontaminētas(-i) ar etilēnoksīdu.
Šo preču oficiālās kontroles, ko veikušas dalībvalstis, liecina, ka preces atbilst Savienības tiesību aktos paredzētajām attiecīgajām prasībām.
Tātad pastiprināta līmeņa oficiāla kontrole attiecībā uz minētajām precēm vairs nav pamatota un ieraksti par šīm precēm Īstenošanas regulas (ES) 2019/1793 I pielikumā būtu jāsvītro.
(25)
Zemesriekstiem un no zemesriekstiem ražotiem produktiem, kas nāk no Madagaskaras, kopš 2016. gada aprīļa piemēro pastiprināta līmeņa oficiālās kontroles sakarā ar risku, ka tie ir kontaminēti ar aflatoksīniem.
Jau ilgāk nekā trīs gadus šīs preces Savienībā nav importētas.
Tātad ieraksts par tām Īstenošanas regulas (ES) 2019/1793 I pielikumā būtu jāsvītro.
(26)
Kas attiecas uz lauku pupu (Vigna unguiculata) sūtījumiem no Madagaskaras, no RASFF paziņojumiem iegūtie dati un informācija par dalībvalstu veiktajām oficiālajām kontrolēm liecina, ka sakarā ar iespējamu kontamināciju ar pesticīdu atliekām veidojas jauni riski cilvēka veselībai.
Tāpēc šīs preces ievešanai no Madagaskaras ir nepieciešams pieprasīt pastiprināta līmeņa oficiālās kontroles.
Tātad Īstenošanas regulas (ES) 2019/1793 I pielikumā būtu jāiekļauj ieraksts par šo preci, identitātes kontrolpārbaužu un fizisko kontrolpārbaužu biežumu nosakot tādu, ka pārbaudīti tiek 10 % Savienībā ievesto sūtījumu.
(27)
Tomātu kečupam un citām tomātu mērcēm no Meksikas kopš 2022. gada janvāra piemēro pastiprināta līmeņa oficiālās kontroles sakarā ar risku, ka tie ir kontaminēti ar etilēnoksīdu.
Šo preču oficiālās kontroles, ko veikušas dalībvalstis, liecina, ka preces atbilst Savienības tiesību aktos paredzētajām attiecīgajām prasībām.
Tātad pastiprināta līmeņa oficiāla kontrole attiecībā uz minētajām precēm vairs nav pamatota un ieraksti par šīm precēm Īstenošanas regulas (ES) 2019/1793 I pielikumā būtu jāsvītro.